stanford-oval/wikipedia huggingface dataset:
Johanna Vikman

Johanna Vikman (s. 5. syyskuuta 1978 Köping, Ruotsi) on uransa lopettanut suomalainen pesäpalloilija. Vuosina 1998–2014 Vikman pelasi naisten Superpesiksessä 330 runkosarjaottelua Vimpelin Vedon, Peräseinäjoen Toiveen ja Kirittärien joukkueissa. Vikmanin kasvattajaseura on Vetelin Urheilijat. Ulkopelissä Vikmanin pelipaikka oli ykkösvahtina. Vikman valittiin 13 kertaa Itä–Länsi-otteluun.
Saavutukset > Pelaajana

7 SM-kultaa: 2003, 2005, 2006, 2007, 2008, 2009, 2010
5 SM-hopeaa: 2002, 2004, 2011, 2012, 2014
2 SM-pronssia: 2000, 2013
13 Itä–Länsi-ottelua: 1999–2000, 2002–2003, 2005–2013
1 Liitto-Lehdistö-ottelu: 2012
Vuoden pesäpalloilija: 2009
Kultainen räpylä: 2007
Superpesiksen pudotuspelien arvokkain pelaaja: 2009
Jane (yhtye)

Jane oli suomalainen tyttöbändi, joka kilpaili Popstars-finaalissa kokoonpanolla Daniela Lainela (s. 1985), Mia Huovila (s. 1987), Eeva-Leena Rautio (s. 1983) sekä Tea Hiilloste (s. 1982) ja sijoittui toiseksi häviten poikabändi Indx:lle. Sunnuntaina 21. marraskuuta 2004 pidetyssä finaalissa Jane sai 45 prosenttia äänistä, eli reilut 45 000 ääntä. Voiton myötä Indx pääsi julkaisemaan albuminsa jo viikon päästä, kun taas Jane keväällä 2005 levy-yhtiö EMI:n kanssa. Jane esitti finaalissa kappaleet "Valvon", "Perhonen" ja "Kaikki tai ei mitään".
Janen ensimmäinen single Valvon julkaistiin joulukuun alussa 2004. Valvon meni suoraan singlelistan ensimmäiseksi ja oli kärkikolmikossa kuusi viikkoa. Toinen single Perhonen julkaistiin helmikuun lopulla ja pysyi seitsemän viikkoa kymmenen myydyimmän singlen joukossa. Debyyttialbumi Perhonen ilmestyi 2. maaliskuuta 2005 ja myi 10 000 kappaletta. Jane julkaisi myös kolmannen singlen Entinen, jolla on mukana  musiikkivideo Perhonen. Jane aloitti konserttikiertueen, joka päättyi 11. kesäkuuta 2005.
Lapsen synnyttänyt Daniela Lainela erosi Janesta syyskuussa 2005 ja Jane jatkoi kolmihenkisenä. Tea Hiilloste aloitti lapsille suunnatun musiikkiohjelman Kids Top 20 juontamisen, ja myöhemmin marraskuussa 2006 Tea alkoi juontaa yhdessä Kanan kanssa C More Juniori -kanavalla. Jane osallistui Eurovision laulukilpailun Suomen karsintoihin ja sijoittui viidenneksi.
Toinen albumi, V.I.P. julkaistiin 12. huhtikuuta 2006. Se ei enää menestynyt ensialbumin tavalla ja kävi korkeimmillaan listan sijalla 17. Se pysyi Suomen virallisella Top 40 -listalla neljä viikkoa.
Yhtye hajosi keväällä 2007 ja Tea Hiilloste jatkoi soolouralle.
Diskografia > Albumit

Perhonen (2005) #9
V.I.P. (2006) #17
Diskografia > Singlet

Valvon (2004) #1
Perhonen (2005) #3
Entinen (2005)
V.I.P. (2006) #7
Sade sotki parvekkeen (2006 - promo)
Diskografia > Musiikkivideot

Perhonen
V.I.P
Kokoonpano > Viimeinen kokoonpano

Tea Hiilloste, laulu
Mia Huovila, laulu
Eeva-Leena Rautio, laulu
Kokoonpano > Aiemmat jäsenet

Daniela Lainela, laulu
Tapani Tolpaniemi, dj
Vesa Kess, lyömäsoittimet
Aiheesta muualla

Jane Myspacessa (suomeksi)
Jaguar XJ220

| Jaguar XJ220 |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Jaguar Cars Limited (Jaguar Sport)
Valmistusvuodet:  1992–1994
Korimalli:  2-ovinen coupe
Luokka:  superauto
Edeltäjä:  Jaguar XJR-15
Seuraaja:  Jaguar XF-10
Teknisesti samankaltaisia:  Porsche 911 GT1 (Straßenversion)
Tekniset tiedot
Moottori:  V6
Iskutilavuus:  3498 cm3
Teho:  549 hv
Huippunopeus:  347 km/h
Kiihtyvyys:  n. 4,0 s (0–100 km/h)
Vetotapa:  takaveto
Jaguar XJ220 on Jaguarin vuosien 1992–1994 välillä valmistama superauto. Se esiteltiin ensimmäisen kerran vuonna 1988 Birmingham Auto Show’ssa prototyyppinä. Nimi XJ220 johtuu siitä että sen piti päästä 220 mailin huippunopeuteen. Tätä ei kuitenkaan ihan saavutettu, sillä tuotantomalli pääsi 350 kilometrin eli 217 mailin tuntinopeuteen. Auto suunniteltiin kilpailemaan Ferrari F40:ä ja Porsche 959:ä vastaan. Auton suunnitteli Keith Helfet.  Valmistusaikanaan se oli nopein sarjavalmisteinen auto.
Autoa valmistettiin 281 kappaletta. Siitä valmistettiin myös erikoismallit XJ220 Pininfarina Brunein sulttaania varten ja XJ220 S TWR autokilpailuja varten.
Sarjatuotantomallin rakennetta muutettiin huomattavasti prototyyppiin verrattuna, suurimpina eroina keskellä sijainnut V12-moottori vaihdettiin tuplaturbolla varustetuksi V6-moottoriksi ja neliveto takavedoksi. Jo 1-vaihteella auto kulkee enimmillään 107 km/h.
Autoon tehdyt muutokset ja sen huomattavasti noussut hinta aiheuttivat ennakkotilauksen tehneiden keskuudessa niin paljon tyytymättömyyttä, että Jaguar antoi tilaajille mahdollisuuden perua tilauksensa.
XJ220 on yksi legendaarisimmista superautoista ja se esiintyy monissa videopeleissä, mm. Gran Turismo-sarjan peleissä.
Jaguar XJ220S

Mallin S-versio sisältää tehokkaamman moottorin [507 kW (680 hv) @ 7200 r/min].
Moottorit

Moottorina on Tom Walkingshaw Racingin kehittämä 3,5-litrainen kahdella turboahtimella varustettu V6-moottori, joka perustuu MG Metro 6R4 -ralliauton moottoriin.
3498 cm³ V6 24V tuplaturbo - 404 kW (549 hv) @ 7000 r/min, 641 Nm @ 4500 r/min
Mitat

Pituus:	4930 mm
Leveys:	2220 mm
Korkeus: 1150 mm
Akseliväli: 2640 mm
Omamassa: 1372 kg
Aiheesta muualla

Kuvia tai muita tiedostoja aiheesta Jaguar XJ220 Wikimedia Commonsissa
Jaguar XJ220 Jaguarin mediasivustolla (englanniksi)
Jaguar XJ220S
Christian Hieronymus von Schlegel

Christian Hieronymus von Schlegel (1757 Jena – 1842) oli syntyisin Jenasta, jossa hän tuli ylioppilaaksi. Yliopistotutkinnot suoritettuaan hän tuli noin 1780 Vironmaalle kotiopettajaksi. Myöhemmin hän toimi pappina Mahiljoun kaupungissa ja virkamiehenä Pietarissa. Hän julkaisi 1787 Teutscher Merkur -nimisessä aikakauskirjassa 13 virolaista kansanlaulua, joista kolme viroksi, muut käännöksinä, ja oli siten ensimmäisiä, jotka kiinnittivät ulkomaalaisten huomiota virolaiseen kansanrunouteen.
Jonás Ramalho

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jonás Ramalho Chimeno
Syntymäaika: 10. kesäkuuta 1993 (ikä 31)
Syntymäpaikka: Barakaldo, Vizcaya, Espanja
Pelipaikka: puolustaja
Pituus: 181 senttimetriä
Paino: 68 kilogrammaa
Seura
Seura: Girona
Pelinumero: –
Junioriseurat
2001–2003: Leioa
2003–2011: Athletic
Seurat
| Vuodet | Seura | O | (M) |
| 2009–2013 | Athletic B | 53 | (2) |
| 2011 | Basconia | 8 | (0) |
| 2011– | Athletic | 8 | (0) |
| 2013– | → Girona (laina) | 0 | (0) |
 Seurajoukkueuran tilastot kattavat vain kansalliset sarjat, päivitetty 13. elokuuta 2013.
Jonás Ramalho Chimeno (s. 10. kesäkuuta 1993 Barakaldo, Vizcayan maakunta) on espanjalainen jalkapalloilija. Hän edustaa Espanjan toiseksi korkeimmalla sarjatasolla Segunda Divisiónissa pelaavaa Gironaa lainasopimuksella Athletic Bilbaosta ja on pelipaikaltaan puolustaja.
Ramalho on vain Baskimaassa syntyneitä tai alueen seurojen kasvattamia pelaajia edustusjoukkueessaan peluuttavan Athleticin ensimmäinen tummaihoinen pelaaja. Hänen äitinsä on kotoisin Baskimaasta ja isä Angolasta.
Seurajoukkueura

Ramalho aloitti jalkapalloilun Leioan jalkapallokoulussa, josta hän siirtyi Athleticin junioreihin vuonna 2003. Hän pelasi Athleticin edustusjoukkueessa ensimmäisen kerran vain 14-vuotiaana, 27. helmikuuta 2008 harjoitusottelussa Amorebietaa vastaan. Vuoden 2009 lopulla Ramalho debytoi seuran Segunda División B:ssä pelanneessa reservijoukkueessa Athletic B:ssä. Kaudella 2010–2011 hän pelasi B-joukkueen lisäksi edelleen junioreissa sekä Athleticin sisarseuran Basconian joukkueessa.
Edustusjoukkuedebyyttinsä virallisissa kilpailuissa Ramalho teki 20. marraskuuta 2011 Primera Divisiónin ottelussa Sevillaa vastaan. Kaudeksi 2013–2014 hänet lainattiin Segunda Divisiónin Gironaan.
Maajoukkueura

Ramalho on pelannut Espanjan nuorisomaajoukkueissa. Hän kuului alle 19-vuotiaiden Euroopan-mestaruuden vuosina 2011 ja 2012 voittaneisiin joukkueisiin.
Aiheesta muualla

Jonás Ramalho Athletic Clubin sivustolla (englanniksi)
Jonás Ramalho BDFutbol-sivustolla (englanniksi)
Colcannon

Annos colcannonia
Colcannon (iiriksi cál ceannann) on irlantilainen perinneruoka, jota käytetään usein muun aterian lisukkeena. Se on perunasosetta, johon yleensä on lisätty kuumien jauhoisten perunoiden kera lehtikaalin paloja. Joskus siihen on lisätty esimerkiksi vihersipulia.
Colcannon on peräisin 1700-luvulta. Ruokalaji on kuulunut irlantilaisiin halloweenperinteisiin, joiden yhteydessä siihen on lisätty jokin tulevaa henkilökohtaista, esimerkiksi avioliittoa koskevaa onnea ennustava esine. Jotkut ovat myös aikoinaan täyttäneet sukkansa colcannonilla ja roikuttaneet niitä ulko-oven kahvasta, jolloin ensimmäisen ovesta sisään tulevan miehen on uskottu olevan tuleva puoliso.
Jonttu-Fantti ja hänen ystävänsä

| Jonttu-Fantti ja hänen ystävänsä> Johnson and Friends |
| --- | --- |
Tyyli:  lastenohjelma
Kestoaika:  noin 10 minuuttia
Alkuperämaa:   Australia
Alkuperäiskieli:  englanti
Esitetty:  1993 – 1995
Jaksoja:  78 (Luettelot jaksoista)
Tuotanto
Ohjaaja(t):  Ian Munro
Käsikirjoittaja(t):  John Patterson
Tuotantoyhtiö(t):  Film Australia
Aiheesta muualla
IMDb 
Jonttu-Fantti ja hänen ystävänsä (engl. Johnson and Friends) on australialainen lastenohjelma.
Sarjan kuvaus

Sarjassa joukko leluja asuu pienen Mikko-pojan huoneessa ja he ratkovat arki-elämän ongelmia. Sarjan alussa leluhahmoja on kolme, mutta sarjan edetessä leluja tulee toiset kolme lisää.
Sarja on ilmeisesti antanut vaikutteita Pixar-elokuvaan Toy Story, sillä sarjassa lelut elävät ja käyttäytyvät ihmisten lailla. Sarjassa ei esiinny ihmisiä juuri lainkaan. Muutamia sarjassa esitettyjä aiheita käytetään elokuvassa.
Sarjan hahmot

Jonttu-Fantti (Johnson) on pieni pörröinen pehmonorsu ja pienen Mikko-pojan lempilelu. Jonttu on leluista viisain ja hän onkin periaatteessa Mikon lelujen johtaja.
Hannuli (McDuff) on keltasininen harmonikka. Hän on usein huolissaan ja varovainen kaikesta. Hän oli ensimmäinen lelu, joka uskaltautui Mikon huoneen ulkopuolelle.
Diiseli (Diesel) on punainen leluauto, jolla on violetit renkaat ja keltainen lippalakki päässään. Diiseli on leluista kovis ja hän esittää usein kovaa ja pelotonta, mutta useimmiten tosi paikan tullen jänistää.
Alvari (Alfred) on Mikon sängyn alla asusteleva vihreä, hiukan sammakkoa muistuttava kuumavesipullo. Häntä kutsutaan "Hepuksi". Hän majailee kertoman mukaan sängyn alla, koska hänen vasemmassa alakulmassaan on vuotava naarmu. Hänet oli määrä heittää roskiin, mutta hän piiloutui sängyn alle. Tästä merkkinä hänellä on laastari naarmun päällä. Alvarilla tiedetään olevan sukulainen, hänen iso-iso-setänsä Sir Velmu Vesipullo, joka on näyttelijä.
Raksu (Squeaky) on hieman rikkinäinen robotti, joka ei alkuaikoina juurikaan puhunut. Erään jakson lopussa Raksu lauloi, että hänen patterinsa vuotavat. Raksu asustelee Mikon vaatekaapissa.
Vilma (Victoria) on hidasliikkeinen dinosaurus. Sarjan mukaan hän on Mikon siskon Melissan lelu.
Sarja Suomessa

Suomessa sarja esitettiin vuosina 1993–1995 Yle TV2:n Pikku Kakkosen yhteydessä.
Suomenkielisessä versiossa ensimmäisissä jaksoissa Matti Pellonpää ja Maria Salo esittivät hahmojen roolit. Pellonpään kuoltua, sarjan myöhemmissä jaksoissa hänen tilalleen tulivat Risto Aaltonen ja Matti Laitinen.
Christian Hendrik Persoon

| Christian Hendrik Persoon |
| --- | --- |

Henkilötiedot
Koko nimi:  Christian Hendrik Persoon
Syntynyt: 1. helmikuuta 1761 Alankomaiden Kapmaa
Kuollut: 16. marraskuuta 1836 (75 vuotta) Pariisi, Ranska
Koulutus ja ura
Tutkimusalue:  kasvitiede, sienitiede
Christian Hendrik Persoon (1761 – 1836) oli kasvitieteilijä, joka laajensi Carl von Linnén sienten taksonomiaa.
Persoon syntyi Etelä-Afrikassa saksalaisten ja hollantilaisten vanhempien jälkeläisenä. Hänet lähetettiin Eurooppaan opiskelemaan aluksi teologiaa, myöhemmin lääketiedettä. Persoon eli Pariisissa vaatimattomissa oloissa vuodesta 1802 alkaen elämänsä loppuun asti. Vuosien 1805 ja 1807 välillä hän julkaisi kaksiosaisen teoksen Synopsis plantarum, jossa kuvataan kaksikymmentätuhatta eri kasvilajia. Hän oli yksi uranuurtajista sienten taksonomiassa ja julkaisi useita teoksia, joista ensimmäisen Synopsis methodica fungorum vuonna 1801.
Taksonomian auktorinimissä Persoonista käytetään lyhennettä Pers..
Chlamydogobius squamigenus

| Chlamydogobius squamigenus> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Chlamydogobius
Laji::  squamigenus
Kaksiosainen nimi
 Chlamydogobius squamigenus  Larson, 1995 
Infobox OKNimi-testi OKIUCN-testi OK: 
Chlamydogobius squamigenus on Chlamydogobius-sukuun ja tokkojen heimoon kuuluva äärimmäisen uhanalainen ahvenkalalaji. Sen kuvasi ensimmäisenä Helen K. Larson vuonna 1995.
Levinneisyysalue

Lajia on tavattu ainakin Australian Queenslandissa.
Jamhuri Jazz Band

| Jamhuri Jazz Band> Tiedot |
| --- | --- |
Toiminnassa:  1950-luku–1980-luku
Tyylilaji:  Muziki wa dansi Jazz Kuubalainen rumba
Kotipaikka:   Tanga, Tansania
Laulukieli:  swahili
Levy-yhtiö:  Polydor   Philips   Tamasha   Makumbusho   FKW  
Infobox OKNimi-testi OK: 
Jamhuri Jazz Band oli tansanialainen muziki wa dansia soittava yhtye. Yhteellä oli merkittävä vaikutus kongolaisen soukous musiikin leviämiseen Itä-Afrikassa 1970-luvulla. Yhtye perustettiin 1950-luvun lopulla Tangassa, Tanganjikassa ja alun perin yhtye oli nimeltään Young Nyamwezi Jazz Band. Koska musiikki-instrumentteja koskevat tuontirajoitukset olivat Tansanian itsenäisyyden alkuvuosikymmeninä tiukat, valtaosa yhtyeistä työskenteli eri yrityksille ja organisaatioille, jotka investoivat musiikkiin tuottavana liiketoimintana. Nämä sponsorit omistivat soittimet ja järjestivät harjoitus- sekä esiintymistilat. Jamhuri Jazz Bandin rahoittajana ja johtajana toimi Joseph Bagabuje, joka johti Amani Tea Estate yritystä. Yhtyeen rekrytoijana toimi John Kijiko. Ennen Tanganjikan itsenäistymistä vuonna 1961, Jamhuri Jazz Band soitti jazzia Tanga Hotellissa.
Yhtyeessä soitti vuosina 1966-1970 Arusha Jazz Band yhtyeessä tunnetuksi tulleet Wilson Peter Kinyonga sekä George Peter Kinyonga. Yhtye toimi aktiivisena 1970-luvun loppuun asti. Uran loppupuolella useampi yhtyeen jäsen, mukaan lukien kuuluisa Omar Shabani siirtyivät Kinyongan veljesten ryhmään nimeltä Simba Wanyika.
Diskografia > Albumit

Hits of Jamhuri Jazz (Cassette; Polydor [Nairobi] CPOLP 1013) 1988
Zilizopendwa Vol. 2 (Cassette; Polydor [Nairobi] CPOLP 2002) 1989
Shangazi Naomba Taiti Vol. 1 (CD; Melodica [Nairobi] MLDC/D 002) (Cassette; Melodica [Nairobi] MLD 140) 2000
Hits of Jamhuri Jazz Band Vol. 1 - Wanyama Wakali (CD; Tamasha [Nairobi] CDTAM 5005) 2001
Hits of Jamhuri Jazz Band Vol. 2 - Budget Beater (CD; Tamasha [Nairobi] CDTAM 2011) 2001
Hits of Jamhuri Jazz Band Vol. 3 - Fadhili Wapi Kwa Mwana-Adamu (CD; Tamasha [Nairobi] CDTAM 2012) 2001
Diskografia > Kokoelmilla

African Gold Vol. 4 (LP; Makumbusho [Nairobi] LP 002)
African Gold Vol. 5 (LP; Makumbusho [Nairobi] LP 003)
African Gold Vol. 6 (LP; Makumbusho [Nairobi] MAKU LP 004)
Diskografia > Singlet

Mpenzi Fikiri / Wananchi Msiwe Kupe (7" 45; Philips [Nairobi] HL 7-91) 196?
Kiboko / Twamuomba Mola (7" 45; Philips [Nairobi] PK 7-9046) 1969
Mwenge / Marafiki Zangu (7" 45; Philips [Nairobi] PK 7-9051) 1969
Ahadi Yako / Maria Cha Cha (7" 45; Philips [Nairobi] PK 7-9052) 1969
Sabasaba / Dunia Imenisonga (7" 45; Philips [Nairobi] PK 7-9058) 1969
Mpenzi Nimesha Fika / Uwa Wako Niwe Wangu (7" 45; African Beat [Nairobi] AB 7-5074) 1969
Masoka Yako / Mpendo Rizika  (7" 45; African Beat [Nairobi] AB 7-5074) 1969
Bibi Mwenye Chongo / Ewe Wangu Mpenzi (7" 45; Philips [Nairobi] PK 7-9061) 1970
Nafikiria Kurudi Shamba / Fikeni Jamhuri (7" 45; Philips [Nairobi] PK 7-9069) 1970
Shingo ya Upanga / Kipande cha Papa (7" 45; Philips [Nairobi] PK7-9070) 1970
Simba Mwituni / Waswasi Ondoa (7" 45; Philips [Nairobi] PK7-9072) 1970
Kibodi / Fadhili Iwapi (7" 45; Philips [Nairobi] PK 7-9090) 1971
Magdalena / Pesa Sina Mfukoni (7" 45; Philips [Nairobi] PK 7-9091) 1971
Susana / Sophia Amerika (7" 45; Philips [Nairobi] PK 7-9092) 1971
Aiheesta muualla

Jamhuri Jazz Band Last.fm:ssä (englanniksi)
Muzikifan sivustolla
Bongo Celebrity sivustolla (Arkistoitu – Internet Archive)
Chlamydogobius ranunculus

| Chlamydogobius ranunculus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Chlamydogobius
Laji::  ranunculus
Kaksiosainen nimi
 Chlamydogobius ranunculus  Larson, 1995 
Infobox OKNimi-testi OK: 
Chlamydogobius ranunculus on Chlamydogobius-sukuun ja tokkojen heimoon kuuluva ahvenkalalaji. Sen kuvasi ensimmäisenä Helen K. Larson vuonna 1995.
Levinneisyysalue

Lajia on tavattu pohjoisessa Australiassa.
Chlamydiae

| Chlamydiae |
| --- | --- |
 Chlamydia trachomatis
Tieteellinen luokittelu
Domeeni::  Bakteerit Bacteria
Yläpääjakso::  Planctobacteria
Pääjakso::  Chlamydiae  Garrity & Holt 2012
Luokka::  Chlamydiia  Gupta et al. 2016
Synonyymit
 Chlamydaeota Oren et al. 2015 
Lahkot ja heimot
 Chlamydiales Chlamydiaceae  Clavichlamydiaceae  Parachlamydiales Criblamydiaceae  Parachlamydiaceae  Simkaniaceae  Waddliaceae  Piscichlamydia  Actinochlamydiaceae  Parilichlamydiaceae  Rhabdochlamydiaceae 
Katso myös
   Chlamydiae Wikispeciesissä   Chlamydiae Commonsissa 
Infobox OKNimi-testi OK: 
Chlamydiae on bakteeripääjakso ja -luokka, jonka jäsenet ovat pakollisiaselvennä solunsisäisiä bakteereja. Ne ovat huomattavan monimuotoisia ihmisten ja eläinten patogeeneistä aina kaikkialla esiintyvien alkueläinten symbiootteihin.
Aiheesta muualla

ITIS: Chlamydiae (englanniksi)
UniProt: Taxonomy - Chlamydiae (englanniksi)
National Center for Biotechnology Information (NCBI): Chlamydiae, taxonomy (englanniksi)
Global Biodiversity Information Facility (GBIF): Chlamydiae (englanniksi)
Cristian Tudor

Cristian Tudor vuonna 2008.
Cristian Dorin Tudor (23. elokuuta 1982 – 23. joulukuuta 2012) oli romanialainen jalkapallohyökkääjä. Hänen seuroinaan olivat Gloria Bistrița, FC Sheriff Tiraspol, ja FK Alania Vladikavkaz. Hän pelasi viimeisen ottelunsa lokakuussa 2008 Alanialle. Hän kuoli 30-vuotiaana kirroosiin sairaalassa, johon oli joutunut edellisenä päivänä.
Chlamydogobius gloveri

| Chlamydogobius gloveri> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Chlamydogobius
Laji::  gloveri
Kaksiosainen nimi
 Chlamydogobius gloveri  Larson, 1995 
Infobox OKNimi-testi OKIUCN-testi OK: 
Chlamydogobius gloveri on Chlamydogobius-sukuun ja tokkojen heimoon kuuluva äärimmäisen uhanalainen ahvenkalalaji. Sen kuvasi ensimmäisenä Helen K. Larson vuonna 1995.
Levinneisyysalue

Lajia on tavattu ainakin Oseaniassa ja Etelä-Australiassa.
Cristiano

| Henkilötiedot |
| --- | --- | --- | --- |
Koko nimi: Cristiano Pereira Figueiredo
Syntymäaika: 29. marraskuuta 1990 (ikä 33) 
Syntymäpaikka: München, Saksa
Pelipaikka: maalivahti
Pituus: 193 senttimetriä
Junioriseurat
2007–2008: Penalva
2008–2009: Braga
Seurat
| Vuodet | Seura | O | (M) |
| 2008 | Penalva | 2 | (0) |
| 2009–2011 | Braga | 0 | (0) |
| 2010–2011 | → Vizela (laina) | 15 | (0) |
| 2011– | Valencia Mestalla | 5 | (0) |
| 2011– | Valencia | 0 | (0) |
| Yhteensä | Yhteensä | 22 | (0) |
Maajoukkue
| 2010 | Portugali U20 | 1 | (0) |
| 2010– | Portugali U21 | 5 | (0) |
 Seurajoukkueuran tilastot kattavat vain kansalliset sarjat, päivitetty 21. marraskuuta 2011.  Maajoukkueuran tilastot päivitetty 1. syyskuuta 2011.
Cristiano Pereira Figueiredo, pelaajanimeltään Cristiano, (s. 29. marraskuuta 1990 München, Saksa) on portugalilainen jalkapalloilija, pelipaikaltaan maalivahti. Hän edustaa Primera Divisiónin Valenciaa.
Claes Johansson

Claes Johansson
Claes Edvin Johansson (4. marraskuuta 1884 – 9. maaliskuuta 1949) oli ruotsalainen kreikkalais-roomalaisen tyylin painija.
Johansson saavutti 75 kilon sarjasta olympiakultaa Tukholman kotikisoista 1912, kun loppuotteluvastustaja Martin Klein joutui väsymyksen takia antamaan voiton Johanssonille painittuaan välierässä Alppo Asikaisen kanssa 11 tuntia ja 40 minuuttia. Toisen olympiakultansa Johansson saavutti puolestaan Antwerpenissä 1920; tällä kertaa finaalissa kaatui Edil Rosenqvist. Hän oli mukana vielä Pariisissa 1924, ilman mitalimenestystä.
Aiheesta muualla

Databaseolympics.com
Chlamydogobius micropterus

| Chlamydogobius micropterus> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Chlamydogobius
Laji::  micropterus
Kaksiosainen nimi
 Chlamydogobius micropterus  Larson, 1995 
Infobox OKNimi-testi OKIUCN-testi OK: 
Chlamydogobius micropterus on Chlamydogobius-sukuun ja tokkojen heimoon kuuluva ahvenkalalaji. Sen kuvasi ensimmäisenä Helen K. Larson vuonna 1995.
Levinneisyysalue

Lajia on tavattu ainakin Australian Queenslandissa.
Johanna Valkama

| Johanna Valkama> Henkilötiedot |
| --- | --- |
Syntynyt: 1982 Tampere
Kansalaisuus:  suomalainen
Ammatti:  kirjailija
Kirjailija
Äidinkieli: suomi
Tuotannon kieli: suomi
Tyylilajit:  historiallinen romaani
Aiheet:  viikinki- ja rautakausi
Esikoisteos:  Itämeren Auri
Pääteokset:  Itämeren Auri, Linnanvuoren Tuuli, Kaukosaarten Aino ja Jäävuonon Ruusu
Aiheesta muualla
Kotisivut
Löydä lisää kirjailijoitaKirjallisuuden teemasivulta
Johanna Valkama (s. 1982) on suomalainen kirjailija. Tampereelta kotoisin oleva Valkama asuu Nokialla aviomiehensä, kahden poikansa, kolmen kissansa, kahden koiransa ja kolmen hevosensa kanssa.
Ura

Valkaman esikoisromaani Itämeren Auri julkaistiin vuonna 2016. Se aloitti neliosaisen kirjasarjan Metsän ja meren suku. Sarjan seuraavat osat julkaistiin seuraavina vuosina, Linnanvuoren Tuuli (2017), Kaukosaarten Aino (2018) ja Jäävuonon Ruusu (2019). Vuoden 2021 maaliskuussa ilmestyi romaani Katariinanpyörä, joka aloitti samalla uuden sarjan Ilkkalan Susanna. Katariinanpyörän jatko-osa Kuningatarlaiva ilmestyi 2022.
Ilkkalan Susanna -trilogian viimeinen osa Tervahovi julkaistiin 2023.
Aiheesta muualla

johannavalkama.com - kotisivut
Joustava Moraali

| Joustava Moraali> Tiedot |
| --- | --- |
Toiminnassa:  2006–
Tyylilaji:  hip hop, rap
Kotipaikka:   Tampere, Suomi
Laulukieli:  suomi
Jäsenet:  Tuukka, MC   Otto Martikainen, MC, tuottaja  
Infobox OKNimi-testi OK: 
Joustava Moraali on tamperelainen rap-yhtye, jonka muodostavat Konala Cartellissa Tunkiona tunnettu Tuukka Heinonen sekä mm. DJ Otto Stadista ja Otto Martikainen -nimillä tunnettu Otto Kallioinen.
Joustavan Moraalin ensimmäinen albumi P*skaa jatsia julkaistiin 2. kesäkuuta 2010.
Diskografia > Albumit

P*skaa jatsia (2010)
Diskografia > Muilla julkaisuilla

Syvällä Pelissä Vol. 1 -kokoelmalla kappale "Tulijuomaa".
Aiheesta muualla

Joustava Moraali MySpace -sivustolla
Joustavan Moraalin videohaastattelu Redrum-187 -sivustolla